  Майя Бывальцева 2021-тӥ ар кутсконысен Удмуртие Даниысь но Венгриысь ӟеч выжыысь 1 сюрс 160 ветылъёсты вайизы. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Кияса ёросысь «Экоферма «Дубровское» огазеяськон Даниын поттэм горд ветылъёсты басьтӥзы. Шаркан ёросысь «Ошмес» голштин выжыысь 68 йыр пудо вайиз. Вавож ёросысь Мичурин нимо возёсын озьы ик голштин выжылы оско, алигес Венгриысь 290 ветылъёс вуизы. Скалъёс араз 12-14 сюрс килограмм йӧл сётыны быгато. 2020-тӥ арын возёсын одӥг скаллэсь 9 сюрс 800 килограмм басьтӥзы. Кунгож сьӧрысь ваем пудоез выль гидэ пыртозы, Мичурин нимо возёсын ӵапак али лэсьтӥськонэз быдто. Со 600 йыр скаллы но 280 йыр кунянъёслы чакламын. 30 нуналъем карантин бере, нош со 6-тӥ гудырикошконэ йылпумъяськоз, сьӧрлось ваем пудо выль корпусэ пырозы. Ватсалом, 2020-тӥ арын Удмуртиысь гурт возёсъёс ӟеч выжыысь 3 сюрс 500 йыр пудо басьтӥзы, 17 процентэз со пӧлысь - кунгож сьӧрысь.  Элькун возёсъёслы пудо басьтыны быдтэм коньдонзылэсь люкетсэ берыктэ. Кылем арын 114 миллион 200 сюрс манет тыр 88 куриськонъёс вал. Со сяна, 2020-тӥ арын шаерамы трос йӧл сётӥсь скалъёслэн генетикаенызы ужаны кутскизы Тодэ вайытом, 15-тӥ пӧсьтолэзе Удмуртиын «Агростартап» программая грант басьтон понна вожвылъяськонэ куриськонъёсты кутыны кутскизы.  Тегъёс: Вавож Удмуртия гуртвозёс пудо  